Fred Astaire

**Fred Astaire** (* 10. Mai 1899 in Omaha; † 22. Juni 1987 in Los Angeles, börgerlich *Frederick Austerlitz*) weer en US-amerikaanschen Schauspeler, Singer un Danser.

## Leven
Astaire is as *Frederick Austerlitz* un Söhn vun öösterrieksche Inwannerers in Omaha boren. Al as Jung füng he’t Dansen an. He weer op Dansschool un stünn mit siene Süster Adele op de Böhn. De beiden ehr eerst Film weer 1915 *Fanchon the Cricket*. 1917 treden de beiden op’n Broadway in *Over the Top* op. 1931 heiraat sien Süster un he müss nu alleen op de Böhn. De Filmsellschop RKO nehm em 1933 ünner Verdrag un hett em för den Film *Dancing Lady* an MGM utlehnt. Denn möök he bi RKO *Flying down to Rio*, wat sien eersten Film mit gröttern Spood weer. In dissen Film speel he ok toeerst mit Ginger Rogers. He möök noch negen Dansfilmen mit ehr.

He speel ok mit Rita Hayworth in *You Were Never Lovelier*, Eleanor Powell in *Broadway Melody*, Judy Garland in *[[Easter Parade]]*, Lucille Bremer in *Yolanda and the Thief*, Betty Grable, Cyd Charisse in *The Band Wagon* un mit Audrey Hepburn in *[[Funny Face]]*. As he öller worrn is, is dat mit de Dansfilmen weniger worrn un he möök mehrsttiets blots noch normal Schauspeel.

## Filmografie (Utwahl)

## Utteken
Fred Astaire is en spoodrieken Schauspeler wesen, de ünnern annern ok för den Oscar vörslahn wesen ist (1975 as Best Nevendorsteller in *The Towering Inferno*). Wunnen hett he för sien Wark 14 Filmpriesen:
* 1941: den *[[Sour Apple]]* 
* 1950: den *Ehrenoscar* för sien eenmolige künstlerische Dorstellen un sien Bidrääg to’n Musikfilm
* 1951: den *[[Golden Globe]]* in de Kategorie *[[Golden Globe Award/Best Hööftdorsteller – Kummedie oder Musical|Best Hööftdorsteller – Kummedie oder Musical]]* för *Three Little Words*
* 1959: den *[[Emmy]]* in de Kategorie *Beste Enkeltleistung vun en Schauspeler* för *An Evenening with Fred Astaire*
* 1961: den *[[Cecil B. DeMille Award]]*
* 1968: den *[[Golden Apple]]* in de Kategorie *Männlich Star vun’t Johr*
* 1970: den *[[UNICRIT Sünnerpries]]* vun de *[[Internatschonale Filmfestspele Berlin|Berlinale]]* för sien Leistung un Bidrääg bi’t Entwickeln un Föddern vun Musik- un Dansfilm.
* 1973: den *Gala Tribute* vun de *[[Film Society of Lincoln Center]]*
* 1975: den *[[Golden Globe]]* in de Kategorie *[[Golden Globe Award/Best Nevendorsteller|Best Nevendorsteller]]* för *The Towering Inferno*
* 1975: den *Sünner-David* vun’n *[[David di Donatello Filmpries]]*
* 1976: den *[[BAFTA Award]]* in de Kategorie *Best Nevendorsteller* för *The Towering Inferno*
* 1978: den *[[Emmy]]* in de Kategorie *Rutragen Hööftdorsteller in en Drama oder Kummedie* för *A Family Upside Down*
* 1981: den *Pries för’t Levenswark* vun’t *American Film Institute*
* sien Steern op’n *[[Walk of Fame]]*

## Literatur
* Stephen Harvey: *Fred Astaire. Seine Filme - sein Leben* (OT: *Fred Astaire*). Heyne, München 1982, ISBN 3-453-86043-8
* Neal Gabler: *Ein eigenes Reich. Wie jüdische Emigranten Hollywood erfanden.* Övers. u. d. Amerikaansche: Klaus Binder, Bernd Leineweber. Berlin: Berlin Verlag, 2004. ISBN 3-8270-0353-9.

## Weblenken

* Literatur vun un över Fred Astaire in de Düütschen Natschonalbökeree
* Biografie in’t BBC Filmlexikon
* "He’s in heaven …" - In Memoriam Fred Astaire
* Fotos vun Fred Astaire